חוק הגנת הצרכן מאפשר ללקוח של עסקה ברוכלות (עסקה שנערכת מחוץ לבית העסק), או של עסקת מכר מרחוק לבטל את העסקה בתוך 14 ימים מיום קבלת המוצר או מיום קבלת ההסכם, לפי המאוחר מביניהם.
סעיף 14ג1 לחוק קובע כי צרכנים שגילם 65 ומעלה זכאים לבטל את העסקה, בהתאם לתנאים, בתוך 4 חודשים. זכאות זו תקפה לגבי עסקאות שנערכו החל מאוגוסט 2016.
העוסק רשאי לדרוש מהצרכן להציג לפניו תעודה המעידה על גילו (ראו פרטים בהמשך).
לקוח של עסקה ברוכלות (עסקה שנערכה מחוץ לבית העסק).
לקוח של עסקת מכר מרחוק, בתנאי שההתקשרות בעסקה כללה שיחה בין העוסק לצרכן (כולל שיחה שנעשתה בדוא"ל).
חשוב לשים לב: הזכאות תקפה רק לנשים ולגברים מגיל 65 ומעלה, ולא בהכרח למי שהגיעו לגיל פרישה (כיום 67 לגברים ו-62 לנשים) וקיבלו תעודת אזרח ותיק.
בעסקת מכר מרחוק לרכישת מוצר יש להודיע לבית העסק על ביטול העסקה בתוך 14 ימים מיום קבלת המוצר או ממועד קבלת פרטי העסקה, לפי המאוחר מביניהם (או בתוך 4 חודשים, אם הצרכן הוא אדם עם מוגבלות, אזרח ותיק או עולה חדש).
בשירותי הארחה, נסיעה, טיסה, חופש או בילוי - יש להודיע לבית העסק על ביטול העסקה בתוך 14 ימים מביצוע העסקה או ממועד קבלת פרטי העסקה, לפי המאוחר מביניהם (או בתוך 4 חודשים, אם הצרכן הוא אדם עם מוגבלות, אזרח ותיק או עולה חדש) ולא יאוחר מ-7 ימי עסקים לפני מועד מתן השירות.
בשירותים אחרים - יש להודיע לבית העסק על ביטול העסקה בתוך 14 ימים מביצוע העסקה או ממועד קבלת פרטי העסקה, לפי המאוחר מביניהם (או בתוך 4 חודשים, אם הצרכן הוא אדם עם מוגבלות, אזרח ותיק או עולה חדש). אם מדובר בעסקת מכר מרחוק למתן שירותים שאינם מתמשכים יש למסור את הודעת הביטול עד שני ימי עבודה לפני תחילת קבלת השירות.
במקרה של ביטול עקב פגם או אי התאמה בין המוצר או השירות לפרטים שנמסרו לצרכן, יחזיר העוסק לצרכן את כספו בתוך 14 ימים מיום קבלת הודעת הביטול, והצרכן יחזיר את המוצר לרשות העוסק במקום שבו קיבל אותו.
במקרה שהביטול נעשה מפני שהצרכן התחרט והחליט כי ברצונו לבטל את העסקה, רשאי העוסק לקבל דמי ביטול ועל הצרכן להחזיר את המוצר למקום עסקו של העוסק.
העוסק רשאי לדרוש מהצרכן להציג לפניו תעודה שניתנה לו מהמדינה, ומעידה על כך שגילו 65 ומעלה (כגון: תעודת זהות, דרכון, או תעודת אזרח ותיק- אם לא מדובר באישה שגילה פחות מ-65).
צרכן שהתבקש להראות תעודה, יציג אותה לעוסק, או ישלח לו צילום של התעודה בדואר, בדוא"ל או בפקס.
מלבד להצגת התעודה, העוסק אינו רשאי לדרוש מהצרכן הוכחה נוספת לצורך מימוש זכאותו לביטול העסקה.
בעסקה שנעשית באמצעות אתר אינטרנט, חוק הגנת הצרכן חל רק לגבי אתרי אינטרנט ישראליים. אם העסקה נעשית באמצעות אתר בחו"ל, חלים עליה תנאי הביטול הקבועים שם. לרוב התנאים מפורטים לצרכן לפני הרכישה, ולכן חשוב לקרוא את כל התנאים לפני ביצוע העסקה.
אוחזר מתוך "https://www.kolzchut.org.il/he/ביטול_עסקה_ברוכלות_או_עסקת_מכר_מרחוק_על_ידי_אזרח_ותיק_(מגיל_65)"
עודכן לאחרונה ב־15:58, 30 במאי 2018. לחצו כאן להיסטוריית הדף.